Diari Oficial de la Generalitat Valenciana


Sumari del DOGV 4457, del 11-03-2003 (2003/2756)

RESOLUCIÓ de 3 de març de 2003, de la Direcció General de Centres Docents, per la qual s'adscriuen, a l'efecte d'escolarització de l'alumnat, centres d'Educació Infantil a centres concertats d'Educació Primària i un centre concertat d'Educació Primària a un altre centre d'Educació Secundària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4457

Data del DOGV
:   11-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2756


Data del document
:   03-03-2003

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * Burjassot
    * València
    * Algemesí
    * Paterna
    * centre d'ensenyament
    * ensenyament secundari
    * ensenyament primari
    * escola infantil
    * ensenyament públic

RESOLUCIÓ de 3 de març de 2003, de la Direcció General de Centres Docents, per la qual s'adscriuen, a l'efecte d'escolarització de l'alumnat, centres d'Educació Infantil a centres concertats d'Educació Primària i un centre concertat d'Educació Primària a un altre centre d'Educació Secundària. [2003/Q2756]
  
El Decret 27/1998, de 10 de març, de Govern Valencià, pel qual es regula l'admissió de l'alumnat en els centres docents no universitaris de la Comunitat Valenciana sostinguts amb fons públics, modificat pel Decret 87/2001, de 24 d'abril, determina en l'article 10 que la Conselleria de Cultura i Educació, a instància dels titulars, podrà adscriure centres concertats o subvencionats a altres centres concertats, a l'efecte de l'escolarització del seu alumnat, deprés de l'estudi previ de les necessitats d'escolarització i d'acord amb la planificació efectuada.
  
Per al curs 2003/2004 s'han presentat, per part dels titulars dels centres concertats i subvencionats, noves sol·licituds d'adscripció. Per tot això, és necessari resoldre els nous casos que es presenten, a l'efecte d'adscripció, per al curs 2003/2004.
  
Una vegada analitzades les propostes elevades per la direcció Territorial de Cultura i Educació, de València, acompanyades dels informes de la Inspecció Educativa i en virtut del que disposa l'apartat tercer i la disposició final primera de l'Orde de 3 d'abril de 1998 de la Conselleria de Cultura, Educació i Ciència, per la qual es regula el procediment d'admissió d'alumnes, resolc:
  
Primer
  
Adscriure, a l'efecte d'escolarització de l'alumnat, els centres subvencionats d'Educació Infantil als centres d'Educació Primària indicats en l'annex I.
  
Segon
  
Adscriure, a l'efecte d'escolarització de l'alumnat, el centre concertat d'Educació Primària indicat en l'annex II, al centre concertat d'Educació Secundària que en el dit annex s'indica.
  
DISPOSICIÓ ADDICIONAL
  
La present resolució s'inscriurà en el Registre de Centres Docents de la Comunitat Valenciana.
  
DISPOSICIÓ FINAL
  
Primera
  
Adscriure el centre que s'indica en l'annex III, amb efecte d'escolarització de l'alumnat per al curs 2003/2004. L'ampliació, si s'escau, d'esta adscripció a altres cursos escolars a partir de 2004 hauria de ser objecte d'una nova sol·licitud i resolució.
  
Segona
  
Esta resolució entrarà en vigor l'endemà de la seua publicació en el Diari Oficial de la Generalitat Valenciana, si bé els seus efectes s'entendran a partir del curs 2003/2004.
  
Contra esta resolució, que no esgota la via administrativa, podrà interposar-se recurs d'alçada davant el conseller de Cultura i Educació, en el termini d'un mes a comptar des de l'endemà de la seua publicació, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Tot això sense perjuí que es puga exercir-hi qualsevol altre recurs que s'estime oportú.